- Кхин цхьа хIума тIетоха а лаьара суна, - бохура моллас шен къамел дахдархьама, беркиеманан гIовгIа хаззалц, - хууш ма ду, таханлера вайн захало шеконе дуьллуш берш хир бу шина а агIор. Тхо долчу агIора болчара ала тарло: «Кху цIахь дало нускал ца карийна те кхарна?» Кхузарчара шух лаьцна ала мега: «ЦIахь маре яхийта ца мегар те кхара шайн йоI?» Шина агIонна а стенна оьшу хIара генара захало?